EkBass/fiwiki-20250220-pages-articles huggingface dataset:
Eyvind Skeie

Eyvind Skeie (s. 5. marraskuuta 1947) on norjalainen pappi, kirjailija ja virsirunoilija. Skeie syntyi Askøyssa Bergenissä. Käytyään Bergenin katedraalikoulun hän opiskeli teologiaa Oslossa Menighetsfakultetetissa 1968–1972 ja valmistui teologian kandidaatiksi 1972. Hänet vihittiin papiksi 1974. Vuosina 1975–1980 hän työskenteli Grønnåsenin seurakunnassa Tromssassa. Hän on työskennellyt vuosina 1980–1982 Vår kirke -lehden toimittajana sekä Oslon Kaupunkilähetyksessä, Oslon tuomiokirkkoseurakunnan pappina ja vuodesta 1985 vapaana kirjailijana, virsirunoilijana ja luennoitsijana. Skeie on käsikirjoittanut useita lastenohjelmia Norjan yleisradiolle (NRK), ja hän on julkaissut runokokoelmia sekä kertomuksia lapsille ja aikuisille. Ensimmäinen runokokoelma Det vi har sett og hørt ilmestyi 1971. Skeie on osallistunut myös kansainväliseen yhteistyöhön etenkin uskonnonvapauden puolesta. Skeie on pohjoismaisten virsitekstien merkittävimpiä uudistajia. Hän on kirjoittanut yli 650 virttä ja tehnyt yhteistyötä monien norjalaisten säveltäjien kanssa. Vuonna 2007 hän julkaisi omia virsiään sisältävän virsikirjan 316 salmer og sanger. Hänen virsiään on luonnehdittu moderneiksi ja ilmaisultaan rohkean uusiksi. Kaikkiaan hän on kirjoittanut toista tuhatta laulutekstiä ja julkaissut nelisenkymmentä kirjaa. Hänen virsiään on kaikkien Pohjoismaiden kirkkojen virsikirjoissa. Norjan kirkon virsikirjassa on 38 hänen kirjoittamaansa ja 17 kääntämäänsä virttä. Hän on kirjoittanut myös viime vuosina suosituksi tulleen joululaulun "Loistaa" (Tenn lys), jonka on säveltänyt norjalainen säveltäjä Sigvald Tveit. == Skeien virsiä ja runoja suomeksi == Suomen evankelis-luterilaisen kirkon virsikirjassa * 51 Kaikki ilon lähteet puhkeavat (Alle kilder bryter frem i glede suom. Anna-Maija Raittila 1978.) * 160 Kun luova tahto kaikkeuden Herran (En dag skal Herrens skaperdrømmer, suom. Anna-Maija Raittila 1982) * 161 Vain hetki, Herra kaataa (Snart river dine hender suom. Anna-Maija Raittila 1984 ) * 951 Oi Jeesus, muuta minua (Å, Jesus Krist, förvandle meg, suom. Pekka Kivekäs 2014 ) * 970 On unen aika, pieni ihminen (Sov, vesle barnet, suom. Tytti Issakainen 2014) Ruotsin kirkon virsikirjassa * 481 Kaikki ilon lähteet puhkeavat (Alle kilder bryter frem i glede, suom. Anna-Maija Raittila 1978) * 651 Kun luova tahto kaikkeuden Herran (En dag skal Herrens skaperdrømmer, suom. Anna-Maija Raittila 1982, 2000) Lähteenkirkas hiljaisuus, uskonnollista runoutta 1900-luvun Euroopassa (Suom.Anna-Maija Raittila 1983) * Kaikki minun lähteeni ovat sinussa * On Kristus ristinpuulla Suurempi kuin sydämeni, uskonnollista runoutta 1900-luvun Euroopassa (Suom.Anna-Maija Raittila 1982) * Narri * On päivä tuomon * Pimeys puhkeaa * Pääsiäisaamu * Tämä laulu on kuin huuto == Lähteet == Luokka:Norjalaiset virsirunoilijat Luokka:Norjalaiset kirjailijat Luokka:Vuonna 1947 syntyneet Luokka:Elävät henkilöt
Neffa

Giovani Pellino (7. lokakuuta 1967 Scafati, Italia) on italialainen pop- ja hiphoplaulaja, joka käyttää taiteilijanimeä Neffa. == Diskografia == === Sooloalbumit === * 1996: Neffa & i messaggeri della dopa * 1998: 107 elementi (mukana Deda e Al Castellana) * 2001: Arrivi e partenze * 2003: I molteplici mondi di Giovanni, il cantante Neffa * 2006: Alla fine della notte * 2009: Sognando contromano * 2013: Molto calmo * 2015: Resistenza === Muut albumit=== * 2007: Aspettando il sole == Lähteet == == Aiheesta muualla == * Neffan virallinen sivusto Luokka:Italialaiset laulajat Luokka:Vuonna 1967 syntyneet Luokka:Elävät henkilöt Luokka:Italialaiset hip hop -artistit
Léfktro

Léfktro (, ) on Kreikan kylä sekä samanniminen Dytikí Mánin kunnan kunnallisyksikkö (Δημοτική Ενότητα Λεύκτρου, Dimotikí Enótita Léfktrou) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 4 699 ja varsinaisen Léfktron kylän väkiluku 289 (vuonna 2011). Léfktron kylä sijaitsee Mánin niemimaan länsiosissa lähellä Messenianlahden rantaa. Se on saanut nimensä samalla seudulla sijainneesta antiikin aikaisesta Leuktran eli Leuktronin kaupungista. Léftkron kunnallisyksikkö käsittää Dytikí Mánin kunnan eteläosan. Sen alueella sijaitsee muun muassa koko kunnan kuntakeskus Kardamýli. Léfktro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Mánin kunnaksi yhdessä Avían kanssa, jolloin se muuttui uuden kunnan kunnallisyksiköksi. == Kunnallisyksikön osat == Léfktron kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ágios Nikólaos Ágios Dimítrios 24 Ágios Nikólaos 307 Ágios Níkonas Ágios Níkonas 79 Exochóri Chóra 92 Exochóri 227 Stára 40 Kardamýli Agía Sofía 9 Kalamítsi 24 Kámpos 68 Kardamýli 300 Merópi (saari) 0 Petrovoúni 16 Karyovoúni Dryópi 9 Karyovoúni 33 Kastanéa Kastanéa 102 Lagkáda Lagkáda 111 Miléa Káto Chóra 30 Kyvéleia 21 Miléa 102 Neochóri Ágios Vasíleios 153 Léfktro 289 Mármoutsa 75 Neochóri 254 Stoúpa 628 Nomitsís Nomitsís 105 Plátsa Bazigéika 32 Kotróni 67 Pigí 48 Plátsa 173 Poliána 26 Proástio Ái Giánna 20 Lákkos 15 Néo Proástio 41 Prastová 42 Proástio 246 Prosílio Kalýves 24 Prosílio 147 Pýrgos Pýrgos 95 Rígklia Áno Rígklia 32 Elaiochóri 25 Plagiáda 19 Rígklia 138 Saïdóna Saïdóna 47 Thalámes Plátanos 33 Somatianá 1 Thalámes 43 Trachíla Trachíla 95 Tséria Giatraíika 17 Katafýgio 17 Leftíni 5 Pedinó 26 Tséria 113 Zachariá 14 Yhteensä: 4 699 == Lähteet == == Aiheesta muualla == Luokka:Dytikí Máni Luokka:Peloponnesoksen entiset kunnat Luokka:Peloponnesoksen kylät
Levídi

Levídi (, ) on Kreikan kylä sekä samanniminen Trípolin kunnan kunnallisyksikkö (Δημοτική Ενότητα Λεβιδίου, Dimotikí Enótita Levidíou) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 3 094 ja varsinaisen Levídin kylän väkiluku 1 025 (vuonna 2011). Levídin kylä sijaitsee linnuntietä noin 21 kilometriä pohjoisluoteeseen Trípolin kaupungista. Levídin kunnallisyksikkö käsittää Trípolin kunnan pohjoisosan Akhaian, Korinthian ja Argoliin rajalla. Levídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi. == Kunnallisyksikön osat == Levídin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Chotoússa Chotoússa 63 Dáras Dáras 383 Kandíla Diakópi 21 Kandíla 690 Kandílan luostari (Moní Kandílas) 3 Kardarás Kardarás 20 Kómi Kómi 136 Levídi Levídi 1 025 Límni Límni 157 Orchomenós Orchomenós 15 Roússis 2 Palaiópyrgos Palaiópyrgos 164 Panagítsa Panagítsa 43 Vlachérna Vlachérna 372 Yhteensä: 3 094 == Lähteet == == Aiheesta muualla == Luokka:Peloponnesoksen entiset kunnat Luokka:Peloponnesoksen kylät Luokka:Trípoli
Papafléssas (kunnallisyksikkö)

Papafléssas () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Παπαφλέσσα, Dimotikí Enótita Papafléssa) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1 316 ja varsinaisen Papafléssaksen kylän väkiluku 38 (vuonna 2011). Papafléssaksen kylä sijaitsee linnuntietä noin 22 kilometriä pohjoiskoilliseen Pýloksesta ja noin 30 kilometriä länteen Kalamátasta. Kylä on nimetty pappi ja vapaustaistelija Papafléssaksen eli Grigórios Dikaíoksen mukaan. Tämä kuoli kunnallisyksikön alueella Maniákissa Kreikan vapaussodassa vuonna 1825. Papafléssaksen kunnallisyksikkö käsittää alueen Pýlos-Néstoraksen kunnan koillisosassa. Sen suurin asutus on Vlachópoulon kylä. Papafléssas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Methónin, Néstoraksen ja Pýloksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Papafléssaksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Maniáki Maniáki 34 Touloúpa Cháni 67 Margéli Margéli 42 Metamórfosi Metamórfosi 313 Papafléssas Ágioi Apóstoloi 15 Kontogóni 18 Papafléssas 38 Vlachópoulo Koúmaro 56 Vlachópoulo 733 Yhteensä: 1 316 == Lähteet == Luokka:Peloponnesoksen entiset kunnat Luokka:Peloponnesoksen kylät Luokka:Pýlos-Néstoras
Petalídi (Messenia)

Petalídi (, ) on Kreikan kylä sekä samanniminen Messínin kunnan kunnallisyksikkö (Δημοτική Ενότητα Πεταλιδίου, Dimotikí Enótita Petalidíou) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 3 217 ja varsinaisen Petalídin kylän väkiluku 1 065 (vuonna 2011). Petalídin kylä sijaitsee Messenianlahden rannalla linnuntietä noin 26 kilometriä lounaaseen Kalamátasta. Antiikin aikana nykyisen kylän lähellä sijaitsi Koronen kaupunki, joka saattoi olla sama kuin Homeroksen mainitsema Aipeia. Kylän tärkein kirkko on omistettu Pyhälle Nikolaokselle (Ágios Nikólaos). Petalídin kunnallisyksikkö käsittää alueen Messínin kunnan eteläisissä keskiosissa. Petalídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi. == Kunnallisyksikön osat == Petalídin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Achladochóri Achladochóri 132 Chelonariá 39 Kalamáki 163 Dáras Dáfni 119 Dáras 174 Drosiá Áno Drosiá 0 Drosiá 75 Kalochóri Kalochóri 133 Karpofóra Karpofóra 48 Rizómylos 128 Kastánia Ammólaka 5 Kastánia 36 Koutroumpéika 3 Kókkino Kókkino 79 Panaíika 4 Lýkissa Agnánti 26 Gamvriá 18 Lýkissa 27 Mathía Mathía 59 Pyrgáki 1 Trýpes 0 Nerómylos Nerómylos 324 Panipéri Agía Sotíra 116 Panipéri 264 Petalídi Bostaniá 15 Fóroi 55 Karyá 30 Petalídi 1 065 Sykalórachi 0 Tzánes 79 Yhteensä: 3 217 == Lähteet == == Aiheesta muualla == Luokka:Messíni Luokka:Peloponnesoksen entiset kunnat Luokka:Peloponnesoksen kylät
Skirítida

Skirítida (; myös Σκυρίτιδα, Skyrítida; ; virallisesti Δημοτική Ενότητα Σκιρίτιδας, Dimotikí Enótita Skirítidas) on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 1 265 (vuonna 2011). Skirítidan kunnallisyksikkö käsittää Trípolin kunnan eteläosan. Se on perinyt nimensä antiikin aikaisesta Skiritiin alueesta, joka oli tuolloin pohjoista Lakoniaa. Kunnallisyksikön suurin asutus on Vlachokerasián kylä. Skirítida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Mantíneian, Tegéan ja Valtétsin kanssa, jolloin se muuttui uuden kunnan kunnallisyksiköksi. == Kunnallisyksikön osat == Skirítidan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agía Varvára Agía Varvára 27 Alepochóri Alepochóri 112 Kerasiá Kerasiá 130 Kollínes Achoúri 2 Kollínes 263 Voutoúchos 2 Pigadákia Pigadákia 53 Vlachokerasiá Lagkáda 10 Vlachokerasiá (Vlachokeraséa) 414 Voúrvoura Voúrvoura 252 Yhteensä: 1 265 == Lähteet == Luokka:Peloponnesoksen entiset kunnat Luokka:Trípoli
Thouría

Thouría (; myös Thuría) on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Θουρίας, Dimotikí Enótita Thourías) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 721 ja varsinaisen Thourían kylän väkiluku 884 (vuonna 2011). Thourían kylä sijaitsee noin kahdeksan kilometriä Kalamátan kaupungista luoteeseen. Se on nimetty alueella sijainneen antiikin aikaisen Thurian kaupungin mukaan. Thourían kunnallisyksikkö käsittää alueen Kalamátan kunnan keskiosissa. Thouría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Arfarán ja Áriin kanssa, jolloin se muuttui uuden kunnan kunnallisyksiköksi. == Kunnallisyksikön osat == Thourían kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Aíthaia Aíthaia 330 Amfeía Áno Ámfeia 314 Káto Ámfeia 240 Moní Gardikíou (luostari) 22 Ántheia Aípeia 156 Ántheia 246 Mikrománi Mikrománi 469 Polianí Polianí 60 Thouría Thouría 884 Yhteensä: 2 721 == Lähteet == Luokka:Kalamáta Luokka:Peloponnesoksen entiset kunnat Luokka:Peloponnesoksen kylät
Disco Dancer

Disco Dancer on vuonna 1982 ensi-iltansa saanut intialainen hindinkielinen elokuva, jonka on ohjannut Babbar Subhash. == Näyttelijät == == Soundtrack == == Lähteet == == Aiheesta muualla == * Luokka:Vuoden 1982 intialaiset elokuvat Luokka:Hindinkieliset elokuvat Luokka:Intialaiset elokuvamusikaalit
Trikólonoi

Trikólonoi (; myös Trikóloni; virallisesti Δημοτική Ενότητα Τρικολώνων, Dimotikí Enótita Trikolónon) on yksi Gortynían kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 578 (vuonna 2011). Trikólonoin kunnallisyksikkö käsittää Gortynían kunnan eteläosan. Sen suurin asutus on Ellinikón kylä. Trikólonoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítoraksen, Kontovázainan, Lagkádian, Trópaian ja Vytínan kanssa, jolloin se muuttui uuden kunnan kunnallisyksiköksi. == Kunnallisyksikön osat == Trikólonoin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ellinikó Ellinikó 204 Palamári Palamári 15 Psári 51 Pávlia Pávlia 55 Stemnítsa Moní Agíou Ioánnou Prodrómou (luostari) 0 Stemnítsa 191 Sýrna Áno Kalývia 2 Sýrna 60 Yhteensä: 578 == Lähteet == Luokka:Gortynía Luokka:Peloponnesoksen entiset kunnat
Tríkorfo (Messenia)

Tríkorfo (, ) on Kreikan kylä sekä samanniminen Messínin kunnan kunnallisyksikkö (Δημοτική Ενότητα Τρικόρφου, Dimotikí Enótita Trikórfou) ja entinen itsenäinen kyläkunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 706 ja varsinaisen Tríkorfon kylän väkiluku 361 (vuonna 2011). Tríkorfon kylä sijaitsee linnuntietä noin 24 kilometriä luoteeseen Kalamátasta. Tríkorfon kunnallisyksikkö käsittää alueen Messínin kunnan pohjoisosissa. Tríkorfo oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Petalídin ja Voufrádeen kanssa, jolloin se muuttui uuden kunnan kunnallisyksiköksi. == Kunnallisyksikön osat == Tríkorfon kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Draḯna Draḯna 50 Klíma Klíma 97 Koromiléa Koromiléa 70 Palaiókastro Kynigós 54 Palaiókastro 73 Tríkorfo Chília Spítia 1 Mávros Lóngos 0 Tríkorfo 361 Yhteensä: 706 == Lähteet == Luokka:Messíni Luokka:Peloponnesoksen entiset kunnat Luokka:Peloponnesoksen kylät
Tripýla

Tripýla (; myös Tripíla) on Kreikan kylä sekä samanniminen Trifylían kunnan kunnallisyksikkö (Δημοτική Ενότητα Τριπύλης, Dimotikí Enótita Tripýlis) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 354 ja varsinaisen Tripýlan kylän väkiluku 34 (vuonna 2011). Tripýlan kylä sijaitsee linnuntietä noin 33 kilometriä luoteeseen Kalamátasta. Tripýlan kunnallisyksikkö käsittää alueen Trifylían kunnan itäosassa. Tripýla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Filiatrán, Gargaliánoin ja Kyparissían kanssa, jolloin se muuttui uuden kunnan kunnallisyksiköksi. == Kunnallisyksikön osat == Tripýlan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Kalogerési Kalogerési 32 Lantzounáto Lantzounáto 23 Lykoudési Klóni 6 Lykoudési 27 Raptópoulo Palaiá Vrýsi 2 Raptópoulo 76 Rodiá Dáras 20 Rodiá 58 Sellás Ánydro 2 Sellás 74 Tripýla Tripýla 34 Yhteensä: 354 == Lähteet == Luokka:Peloponnesoksen entiset kunnat Luokka:Peloponnesoksen kylät Luokka:Trifylía
Trópaia

Trópaia (; myös Trópea) on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Τροπαίων, Dimotikí Enótita Tropaíon) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 2 887 ja varsinaisen Trópaian kylän väkiluku 506 (vuonna 2011). Trópaian kylä sijaitsee linnuntietä noin 44 kilometriä luoteeseen Trípolista. Trópaian kunnallisyksikkö käsittää alueen Gortynían kunnan länsiosissa. Trópaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítoraksen, Kontovázainan, Lagkádian, Trikólonoin ja Vytínan kanssa, jolloin se muuttui uuden kunnan kunnallisyksiköksi. == Kunnallisyksikön osat == Trópaian kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Aetorráchi Aetorráchi 58 Chóra Chóra 122 Dodekámetro 43 Elaía 38 Dóxa Dóxa 186 Kalliáni Kalliáni 291 Kastráki Fanaráki 27 Kastráki 50 Livadáki Livadáki 68 Neochóri Gortynías Bertsiá 8 Néa Dáfni 74 Neochóri 161 Traní Lákka 24 Perdikonéri Bouliáris 50 Galatás 20 Perdikonéri 237 Syriamákos 5 Ráches Ráches 116 Toumpítsi 29 Spátharis Káto Spátharis 10 Spátharis 199 Stavrodrómi Stavrodrómi 96 Tripotamiá Chánia 2 Kapellítsa 58 Tripotamiá 140 Trópaia Melidóni 37 Trópaia 506 Vyzíki Vyzíki 232 Yhteensä: 2 887 == Lähteet == == Aiheesta muualla == Luokka:Gortynía Luokka:Peloponnesoksen entiset kunnat Luokka:Peloponnesoksen kylät
Tyrós

Tyrós (; myös Tirós) on Kreikan kylä sekä samanniminen Nótia Kynourían kunnan kunnallisyksikkö (Δημοτική Ενότητα Τυρού, Dimotikí Enótita Tyroú) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 2 063 ja varsinaisen Tyróksen kylän väkiluku 217 (vuonna 2011). Tyróksen kyläyhdyskunnan samanniminen yläkylä sijaitsee Peloponnesoksen niemimaan itäosissa linnuntietä noin 75 kilometriä kaakkoon Trípolin kaupungista ja noin kaksi kilometriä sisämaahan Argoliinlahden rannasta. Sen ranta-asutus ja satama Paralía Tyroú sijaitsee rannikolla. Kylän nimi palautuu seudun antiikin aikaiseen nimeen ja tulee muinaiskreikan sanasta tyros (), 'juusto'. Se perustuu siihen, että alueella palvottiin Apollon Tyritestä, jota pidettiin maidon ja juustojen suojelijana. Tyrós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótia Kynourían kunnaksi yhdessä Kosmáksen ja Leonídion kanssa, jolloin se muuttui uuden kunnan kunnallisyksiköksi. == Kunnallisyksikön osat == Tyróksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Péra Mélana Livádi 68 Péra Mélana 237 Pétra 6 Sapounakaíika Paralía 341 Sapounakaíika 162 Tyrós Ágios Christóforos 7 Ellinikó 24 Kryonéri 6 Moní Panagías Karyás (luostari) 70 Palaiochóra 0 Paralía Tyroú 925 Tyrós 217 Yhteensä: 2 063 == Lähteet == == Aiheesta muualla == Luokka:Nótia Kynouría Luokka:Peloponnesoksen entiset kunnat Luokka:Peloponnesoksen kylät
Daniil Dratševski

Daniil Vasiljevitš Dratševski (; 29. maaliskuuta 1858 – 1918)Драчевский Даниил Васильевич Grwar.ru. Viitattu 26.3.2019. oli venäläinen kenraalimajuri, joka toimi Pietarin kaupunginpäällikkönä (gradonatšalnik) vuosina 1907–1914. Hän oli myös Suomen valtionrautateiden pääjohtaja ensimmäisen sortokauden aikana vuosina 1903–1905. Dratševski valmistui Konstantinin tykistökoulusta vuonna 1876 ja osallistui Turkin sotaan 1877–1878.D. N. Shilov: Drachevsky D.V., Head of City Administration,1907-14 Saint Petersburg Encyclopaedia. Viitattu 26.3.2019. Hän sai luutnantin arvon 1879. Suoritettuaan Nikolain yleisesikunta-akatemian vuonna 1887 Dratševski sai kapteenin arvon ja toimi sen jälkeen esikuntatehtävissä. Hänet ylennettiin everstiluutnantiksi 1892 ja everstiksi 1898. Marraskuussa 1898 Dratševski siirrettiin Suomen sotilaspiirin esikuntaan, jossa hänen vastuualueeseensa kuuluivat Suomen rautateillä tapahtuvat joukkojensiirrot. Hänet nimitettiin Suomen Rautatiehallituksen pääjohtajaksi Georg Strömbergin seuraajana syyskuussa 1903. Dratševski joutui eroamaan suurlakon jälkeen joulukuun 1905 lopussa.Uusi päätirehtööri Rautatie 20.10.1903, s. 7. Kansalliskirjaston digitaaliset aineistot. Viitattu 26.3.2019.Kenraalimajuri Dratshevski eroaa Suomalainen Wirallinen Lehti 9.12.1905, s. 1. Kansalliskirjaston digitaaliset aineistot. Viitattu 26.3.2019. Hänet ylennettiin vuonna 1905 kenraalimajuriksi. Dratševski oli tammikuusta 1906 tammikuuhun 1907 Donin Rostovin kaupunginpäällikkönä, minkä jälkeen hän siirtyi vastaavaan tehtävään Pietariin. Dratševski johti Pietarin hallintoa seitsemän vuotta ja osallistui aktiivisesti kaupunkisuunnitteluun. Hänen aikanaan muun muassa katuja kivettiin, kunnallinen raitiotieverkko sekä bussiliikenne otettiin käyttöön ja vesijohtoverkko ulotettiin Suureen- ja Pieneen-Ohtaan sekä Ristisaarelle. Raporteissaan keisarille Dratševski kiinnitti huomiota pääkaupungin moraalisiin ja ympäristöongelmiin. Dratševski erotettiin heinäkuussa 1914 ja seuraavana vuonna hän joutui oikeuteen syytettynä julkisten varojen kavalluksesta. Hänet todettiin syylliseksi ja tuomittiin vankeuteen, mutta jutun käsittely jatkui vallankumouksen puhkeamiseen saakka. Dratševski kuoli vuonna 1918, mutta tarkkaa kuolinaikaa, -paikkaa ja -tapaa ei tiedetä. ==Lähteet== ==Aiheesta muualla== Luokka:Venäläiset kenraalit Luokka:Valtionlaitosten johtajat Luokka:Pormestarit Luokka:Vuonna 1858 syntyneet Luokka:Vuonna 1918 kuolleet Luokka:Rautatiehallituksen pääjohtajat
Paralía Tyroú

Paralía Tyroú () on Kreikan kylä, joka kuuluu hallinnollisesti Nótia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 784 (2021). Paralía Tyroún kylä, suomeksi ”Tyróksen ranta”, sijaitsee Peloponnesoksen niemimaan itärannikolla noin 69 kilometriä kaakkoon Trípolista ja noin 97 kilometriä itäkoilliseen Spártista. Se on osa Tyróksen kyläyhdyskuntaa, jonka ranta-asutus se on. Varsinainen Tyróksen yläkylä sijaitsee noin kaksi kilometriä sisämaahan. Paralía Tyroússa on pitkä ranta, jonka lisäksi sen pohjoispuolella on erillinen Tigánin ranta ja eteläpuolella Lygerían ranta. == Lähteet == Luokka:Nótia Kynouría Luokka:Peloponnesoksen kylät
Valtétsi

Valtétsi () on Kreikan kylä sekä samanniminen Trípolin kunnan kunnallisyksikkö (Δημοτική Ενότητα Βαλτετσίου, Dimotikí Enótita Valtetsíou) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 917 ja varsinaisen Valtétsin kylän väkiluku 75 (vuonna 2011). Valtétsin kylä sijaitsee linnuntietä noin yhdeksän kilometriä länsilounaaseen Trípolin kaupungista. Valtétsin kunnallisyksikkö käsittää Trípolin kunnan lounaisosan. Valtétsi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Mantíneian, Skirítidan ja Tegéan kanssa, jolloin se muuttui uuden kunnan kunnallisyksiköksi. == Kunnallisyksikön osat == Valtétsin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agriakóna Agriakóna 39 Ampeláki Ampeláki 33 Lianós 22 Arachamítes Arachamítes 50 Aséa Aséa 85 Káto Aséa 47 Athínaio Athínaio 82 Marmariá 13 Dáfni Dáfni 48 Maniátis 31 Dórizas Dórizas 79 Kaltezés Kaltezés 62 Kouvélia 19 Kaltezésin Pyhän Nikolaoksen luostari (Moní Agíou Nikoláou Kaltezón) 4 Kerastáris Kerastáris 39 Mánaris Mánaris 48 Mavrogiánnis Mavrogiánnis 12 Palaiochoúni Palaiochoúni 24 Páparis Páparis 105 Valtétsi Valtétsi 75 Yhteensä: 917 == Lähteet == == Aiheesta muualla == Luokka:Peloponnesoksen entiset kunnat Luokka:Peloponnesoksen kylät Luokka:Trípoli
Voufrádes

Voufrádes (; myös Vufrádes; virallisesti Δημοτική Ενότητα Βουφράδων, Dimotikí Enótita Voufrádon) on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1 051 (vuonna 2011). Voufrádeen kunnallisyksikkö käsittää alueen Messínin kunnan läntisissa keskiosissa. Sen suurin asutus on Chatzíin kylä. Voufrádes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Petalídin ja Tríkorfon kanssa, jolloin se muuttui uuden kunnan kunnallisyksiköksi. == Kunnallisyksikön osat == Voufrádeen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Charavgí Charavgí 184 Kazárma 59 Chatzís Chatzís 379 Kourtáki Kourtáki 83 Milióti Milióti 138 Petrítsi Petrítsi 128 Vlásis Vlásis 80 Yhteensä: 1 051 == Lähteet == Luokka:Messíni Luokka:Peloponnesoksen entiset kunnat
Vytína

Vytína (; myös Vitína) on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Βυτίνας, Dimotikí Enótita Vytínas) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 1 116 ja varsinaisen Vytínan kylän väkiluku 652 (vuonna 2011). Vytínan kylä sijaitsee linnuntietä noin 25 kilometriä luoteeseen Trípolista. Vytínan kunnallisyksikkö käsittää Gortynían kunnan itäosan. Vytína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítoraksen, Kontovázainan, Lagkádian, Trikólonoin ja Trópaian kanssa, jolloin se muuttui uuden kunnan kunnallisyksiköksi. == Kunnallisyksikön osat == Vytínan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Eláti Eláti 27 Kamenítsa Kamenítsa 156 Karvoúni 11 Lásta Agridáki 0 Lásta 10 Magoúliana Magoúliana 117 Pan 2 Nymfasía Nymfasía 114 Pyrgáki Methýdrio 11 Pyhien Theodorosten luostari (Moní Agíon Theodóron) 0 Pyrgáki 2 Vytína Neitsyt Marian luostari (Moní Panagías Kernítsis) 14 Vytína 652 Yhteensä: 1 116 == Lähteet == == Aiheesta muualla == Luokka:Gortynía Luokka:Peloponnesoksen entiset kunnat Luokka:Peloponnesoksen kylät
L.M.L.

L.M.L on venäläisen tyttöbändin Via Gran viides albumi, joka julkaistiin vuonna 2006. == Kappaleet == # L.M.L. # Tell Me Lie # Thunderstorm # Diamonds # Take You Back # HuMENology # No Joy & No Sorrow # Director # My Beloved # I Don't Wanna Man (feat. TNMK) == Aiheesta muualla == * L.M.L. discogs.com -sivustolla Luokka:Vuoden 2007 albumit Luokka:Venäläiset popalbumit
Kim Aarola

Kim Aarola (s. 25. tammikuuta 1993 Hämeenlinna) on jääkiekkoilija, joka pelaa Jää-Ahmoissa II-divisioonassa. Aiemmin vuosina 2014-2021 hän pelasi II- divisioonassa Hoki Klubi Hyvinkään joukkueessa. Oltuaan kauden 2021-2022 pelaamatta, hän pelasi kaksi kautta Thaimaan sarjassa Lexicon Lumberjacksin ja Magnan joukkueissa. Kaudella 2020–2021 hän edusti seuratasolla thaimaalaista Aware-joukkuetta. Hän on edustanut myös Thaimaan maajoukkuetta Aasian Challenge Cupissa vuonna 2011 ja 2025 ja Aasian Talvikisoissa vuosina 2011, 2017 ja 2025. Aarola pelasi myös Thaimaan joukkueessa divisioona 3A:n turnauksessa keväällä 2023. Aarolan isä on suomalainen ja äiti thaimaalainen, minkä johdosta hänellä on myös Thaimaan passi ja edustusoikeus. Aarola on 21 maalillaan ja 47 tehopisteellään Thaimaan maajoukkueen kaikkien aikojen tehokkain pelaaja maailmanmestaruusturnauksissa.https://www.eliteprospects.com/team/7373/thailand == Yksityiselämä == Aarola osaa myös puhua thain kieltä, vaikka sen latinalaisista aakkosista tyystin poikkeavat thailaiset kirjaimet ovat jääneet hänelle vieraiksi. Thaimaassa asepalvelus kestää kaksi vuotta, mutta Aarolan ei ole täytynyt suorittaa siellä asepalvelusta, sillä hän on tehnyt sen Suomessa. ==Lähteet== === Viitteet === Luokka:Thaimaalaiset jääkiekkoilijat Luokka:Suomalaiset jääkiekkoilijat Luokka:Vuonna 1993 syntyneet Luokka:Elävät henkilöt
Jorma Mattila (pääsihteeri)

Jalo Jorma Jouko Mattila (6. toukokuuta 1911 Alahärmä Kuka kukin on (Aikalaiskirja) 1978, s. 580 (Viitattu 26.3.2019) – 6. marraskuuta 1981 Helsinki) oli suomalainen maantieteilijä, kanslianeuvos ja Virkamiesliiton pitkäaikainen pääsihteeri. ==Henkilöhistoria== Jorma Mattilan vanhemmat olivat opettaja Kustaa Mattila ja Lyydia Katariina Pollari ja puoliso vuodesta 1941 Kerttu Ellen Raudanjoki (Yliraudanjoki). Mattila tuli ylioppilaaksi 1929 ja valmistui filsofian kandidaatiksi 1938. Hän opiskeli myös Tukholmassa vuonna 1938 ja teki opintomatkoja Keski-Eurooppaan. Mattila oli Geologian tutkimuskeskuksen tutkimusapulainen 1936–1938, Kallion yhteiskoulun opettaja 1938–1945 ja Virkamiesliiton pääsihteeri 1946–1971. Helsingin yliopiston assistenttina hän työskenteli 1939–1952. Hän oli myös maantieteellisen aikakauskirja Terran toimitussihteeri 1942–1949 ja Virkamieslehden päätoimittaja vuodesta 1946 ja hänellä oli useita kotimaisia ja kansainvälisiä luottamustehtäviä. Kanslianeuvoksen arvonimen Mattila sai vuonna 1973.Kuolleita. Helsingin Sanomat, 8.11.1981, s. 12. ==Julkaisuja== * Lohtajan lentohietikko, 1938 * Suursaari, 1941 * Tuntematon Venäjä: maa, kansa ja voimavarat, 1945, Helmer Smeds, Jorma Mattila * Maantieteilijän kartografisesta koulutuksesta, 1945, eripainos: Terra, Suomen maantieteellisen seuran aikakauskirja 1944, ss. 3–4. * O. V. Lumiala, 1945, eripainos: Comptes rendus de la Société́ géologique de Finlande, n:o XVI. * Maa ja sen asukkaat 1, 1951, Aaro Hellaakoski, Kyllikki Tuominen, Jorma Mattila * Maa ja sen asukkaat 2, 1952, Aaro Hellaakoski, Kyllikki Tuominen, Jorma Mattila * Virkamiesten palkkauskysymys v. 1956, 1957 ==Lähteet== Luokka:Suomalaiset ammattiyhdistysjohtajat Luokka:Suomalaiset opettajat Luokka:Suomalaiset päätoimittajat Luokka:Suomalaiset maantieteilijät Luokka:Vuonna 1911 syntyneet Luokka:Vuonna 1981 kuolleet
Waynen piirikunta (Michigan)

Waynen piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 1 753 616 vuonna 2017 ja sen pinta-ala on 1 743 neliökilometriä. Piirikunnan hallintokeskus Detroit on myös sen suurin kaupunki. == Väestö == Piirikunnan asukkaista 49,6 prosenttia on valkoisia, 38,6 prosenttia latinalaisamerikkalaisia ja 5,83 prosenttia mustia. 14,7 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 37.8 vuotta. ==Kuvia piirikunnasta== Tiedosto:Detroit Skyline from Windsor - L'horizon de Detroit la nuit - panoramio.jpg|Detroitin kaupunki. Tiedosto:Guardian Building Detroit MI.jpg|Guardian Building, jossa sijaitsee piirikunnan virasto. ==Lähteet== == Aiheesta muualla == *
Juu, näin o!

Juu, näin o! on Koljosen tiekiistan single, joka julkaistiin yhtyeen 10-vuotisjuhlan kunniaksi 11. tammikuuta 2019. Tätä ennen kappale julkaistiin alun perin jo yhtyeen esikoisalbumilla Ei kuule mitään, ei nää mitään, ei sano mitään (2010). Singlestä julkaistiin ainoastaan 30 kopiota käsittävä yksipuolinen 7″ vinyylipainos.Discogs: Koljosen tiekiista – Juu, näin o! (Lathe Cut, 7", Single Sided, Single, Clear) Viitattu 26.3.2019. Kappaletta on inspiroinut Napalm Deathin sekunnin mittainen kappale ”You Suffer”. == Lähteet == Luokka:Suomalaiset punkkappaleet Luokka:Vuoden 2010 kappaleet
HMS Erebus (1826)

HMS Erebus oli Britannian kuninkaallisen laivaston puurakenteinen vuonna 1826 valmistunut Hecla-luokan tykkivene, joka oli myöhemmin tutkimusaluksena. Alus kunnostautui HMS Terrorin kanssa molempien napa-alueiden tutkinnassa.Andersson, s. 52 - 67 == Valmistus == Alus tilattiin 9. tammikuuta 1823 Pembroken telakalta, missä köli laskettiin lokakuussa 1824. Alus laskettiin vesille 7. kesäkuuta 1826 ja valmistui 15. kesäkuuta 1826 - helmikuu 1828. Alus otettiin palvelukseen 8. joulukuuta 1827 Välimerelle ensimmäisenä päällikkönään George Haye. Aluksen valmistuskustannukset olivat 14 603 puntaa. Tämän lisäksi takilointi ja varustaminen maksoi 9 339 puntaa.Winfield 2014 s. 282 == Palvelus == Aluksen päällikkyyden vastaanotti 8. heinäkuuta 1830 Sir Philip Broke. Alus oli Välimerellä, kunnes se poistettiin palveluksesta heinäkuussa 1830 Portsmouthissa. Alus varustettiin huhtikuusta syyskuuhun 1839 Chathamin telakalla napa-alueiden tutkimista varten, mikä maksoi 14 316 puntaa. Alus palautettiin palvelukseen 8. huhtikuuta 1839 päällikkönään James Clark Ross, joka johti Etelämantereelle suuntautuvaa retkikuntaa. Retkikunnan toisena aluksena oli HMS Terror, joka oli varustettu retkeä varten jo aiemmin. Matka kesti neljä vuotta 1839-1843, minä aikana Ross kartoitti Etelämantereen rannikot. Alukset tukeutuivat etupäässä Falklandin saarten Port Louisiin. Ross suoritti retkensä sotilaallisen täsmällisesti ja toi mukanaan runsaasti aineistoa. Lähtiessään yrittämään Luoteisväylän läpäisyä John Franklin valitsi samat alukset, jotka varustettiin höyrykonein.Salovaara, s. 38 Franklin katosi matkallaan, eikä retkikunnasta löytynyt jälkeenpäin kuin yksittäisten miehistön jäsenten jäännöksiä. Koomikko ja kirjailija Michael Palin julkaisi vuonna 2018 tietokirjan Erebus-aluksesta. == Lähteet == * Andersson, J. G.: Etelänavan sankareita, Tammi 1948 * * === Viitteet === == Aiheesta muualla == * * Luokka:Kuninkaallisen laivaston tykkiveneet Luokka:Tutkimusalukset
Kingin piirikunta (Washington)

Kingin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 2 188 649 vuonna 2017 ja sen pinta-ala on 5 975 neliökilometriä. Piirikunnan hallintokeskus Seattle on myös sen suurin kaupunki. == Väestö == Piirikunnan asukkaista 60,9 prosenttia on valkoisia, 16,7 prosenttia aasialaisia ja 9,5 prosenttia latinalaisamerikkalaisia. 26,9 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 36,8 vuotta. ==Kuvia piirikunnasta== Tiedosto:Seattle Kerry Park Skyline.jpg|Seattlen kaupunki. Tiedosto:Seattle - King County Courthouse and King County Administration Building 01.jpg|Piirikunnan oikeustalo. ==Lähteet== ===Viitteet=== == Aiheesta muualla == *
Irma Taina

Irma Taina on suomalainen elokuvaleikkaaja, joka sai vuonna 1986 parhaan leikkauksen Jussi-palkinnon elokuvasta Suuri illusioni. Taina aloitti elokuvauransa 1970-luvun taitteessa. Hän on toiminut leikkaajana noin 50 suomalaiselokuvassa. ==Elokuvaleikkauksia== *Speedy Gonzales – Noin 7 veljeksen poika (1970) *Jussi Pussi (1970) *Kahdeksas veljes (1971) *Hirttämättömät (1971) *Saatanan radikaalit (1971) *Rakastunut rampa (1975) *Yön sylissä (1977) *Runoilija ja muusa (1978) *Miestä ei voi raiskata (1978) *Herra Puntila ja hänen renkinsä Matti (1979) *Tulipää (1980) *Regina ja miehet (1983) *Angelan sota (1984) *Kuningas lähtee Ranskaan (1986) *Jäähyväiset presidentille (1987) *Kuutamosonaatti (1988) *Kadunlakaisijat (1991) *Rölli – hirmuisia kertomuksia (1991) *Pilkkuja ja pikkuhousuja (1992) *Kaikki pelissä (1994) ==Lähteet== Luokka:Syntymävuosi puuttuu Luokka:Elävät henkilöt Luokka:Suomalaiset elokuvaleikkaajat Luokka:Jussi-palkinnon saajat
Mikko Kauppila

Mikko Kauppila (s. 10. lokakuuta 1995) on suomalainen näyttelijä ja esikoiskirjailija.https://www.teos.fi/Mikko+Kauppila Hän valmistui vuonna 2019 teatteritaiteen maisteriksi Tampereen yliopistosta. Lisäksi hän on valmistunut vuonna 2021 filosofian maisteriksi Helsingin yliopistosta pääaineenaan sukupuolentutkimus. Lisäksi hän on käynyt Kriittisen korkeakoulun kirjoittajakoulun vuosina 2022–2024. Näyttelijäuransa aikana Kauppila on näytellyt eri teatteriproduktioissa, elokuvissa ja tv-sarjoissa. Lisäksi hän on toiminut ääninäyttelijänä. Vuonna 2018 Kauppila pääsi finaaliin Veikko Sinisalo -kilpailussa, jonka voittaja valitaan vuoden lausujaksi. Kauppilan miehen anoreksiaa käsittelevä esikoisteos Terveisin K. (Teos) julkaistiin vuonna 2024. Esikoiskirja herätti aiheen ja sen käsittelytavan takia paljon huomiota kriitikoiden ja suuren yleisön keskuudessa. Kauppilan teos on ehdolla Helsingin Sanomien kirjallisuuspalkinnon saajaksi. Kriitikko Vesa Rantaman mukaan kirja on viimeisen kymmenen vuoden ajalta "paras taideopiskelijaromaani". Kauppila on valmistunut ylioppilaaksi Tampereen yhteiskoulun lukiosta 2014. Hän on kertonut, että kiinnostui taiteesta vasta olleessaan yhteiskoulun lukion taidelinjalla ja harkinneensa tätä ennen lääkärin ammattia. == Filmografia == Elokuvat Elokuvat Elokuvat Vuosi Elokuva Rooli 2012 Nöyryydestä Danielin yleisöä 2016 Kasvukipuja Miika 2017 Pihalla Miku 2021 Bolla Milos 2022 Tytöt tytöt tytöt Jarmo 2023 Järjettömän paska idea Poju Lyhytelokuvat Lyhytelokuvat Lyhytelokuvat Vuosi Lyhytelokuva Rooli 2017 Kukista ja mehiläisistä Poika 2021 Haikara Veikka Televisiosarjat Televisiosarjat Televisiosarjat Vuosi Televisiosarja Rooli 2011 Salatut elämät Aarni Räsänen 2011–2014 Bofori Ossi Vitikka 2012–2015 Uusi päivä tanssija 2017 Karma Niklas 2019–2022 Aikuiset Kuisma Alavuo 2019 Pirjo Atte Huone 301 Daniel 2020 Syke Kristian Tiili 2022 True Story Suomi Arttu Harjunpää Dödö 2023 Piiritys Mikael Koivu Rosvopankki Tomppa 2024 Sekunnit Daniel Lind Toinen tuleminen Lucas == Teokset == * Terveisin K. Teos, 2024. ISBN 978-952-363-463-3. == Lähteet == == Aiheesta muualla == * * * Mikko Kauppila suomalaisen teatterin Ilona-tietopankissa * Mikko Kauppilan profiili Näyttelijäliiton sivuilla Luokka:Elävät henkilöt Luokka:Suomalaiset näyttelijät Luokka:Vuonna 1995 syntyneet Luokka:Suomalaiset kirjailijat
Suomen muinaistutkimuksen tuki

Suomen muinaistutkimuksen tuki ry (SMTT) on vuonna 2014 perustettu arkeologista tutkimusta, koulutusta ja harrastustoimintaa edistävä yhdistys. SMTT:n keskeinen tarkoitus on edistää arkeologista tutkimusta Suomessa sekä toteuttamalla arkeologisia kenttätöitä että tukemalla opiskelijoiden tutkimushankkeita stipendeillä.Yhdistys, SMTT, viitattu 26.3.2019. SMTT on tukenut merkittävästi muun muassa Suomen vanhimman kirkonpaikan Kaarinan Ravattulan Ristimäen tutkimuksia.Ravattulan Ristimäki -tutkimushanke, ravattula.fi, viitattu 26.3.2019. SMTT jakaa vuosittain kevätkokouksessaan Vuoden arkeologinen teko -tunnustuksen. Tunnustus jaettiin ensimmäisen kerran vuonna 2014.Vuoden arkeologinen teko, SMTT, viitattu 26.3.2019. ==Lähteet== Luokka:Suomalaiset järjestöt Luokka:Arkeologia
Pekingin murre

Pekingin murre on mandariinikiinan Pekingissä puhuttava murre. Se on kiinan standardikielen fonologinen perusta, mutta eroaa siitä kuitenkin huomattavasti. Murteen äännerakenne ei juurikaan eroa kiinan standardikielestä. Eroja kuitenkin on. Näistä kenties merkittävin on érhuà () eli rotatisaatio, jossa tavuun lisätään suffiksi -儿 , joka voi joissakin tapauksissa muuttaa merkittävästi koko tavun ääntämystä. Erhuata pidetään yhtenä Pekingin murteen tunnusomaisimmista piirteistä. ääntyy muiden vokaalien kuin edellä usein , esimerkiksi 尾巴 wěiba .Wiener, Seth; Shih, Ya-ting: ”Divergent places of articulation: and in modern spoken Mandarin]”. Erityisesti nopeassa puheessa retrofleksit voivat redusoitua :ksi; esimerkiksi 不知道 bùzhīdào . Samaan tapaan palataalit voivat ääntyä :nä sekä aspiroimattomat klusiilit soinnillisina . Jotkin sanat voivat esiintyä muodoissa, jotka rikkovat standardikiinan fonotaktisia sääntöjä, esimerkiksi 大栅栏 Dà Zhàlán voi ääntyä Dàshlàr.Language Log == Lähteet == Luokka:Siniittiset kielet Luokka:Peking
Kiinan naisten koripallomaajoukkue

Kiinan naisten koripallomaajoukkue edustaa Kiinaa naisten koripallon maajoukkuekilpailuissa. Kiinan naismaajoukkue on pelannut lähes jokaisissa kesäolympialaisissa vuodesta 1984 lähtien ja on saavuttanut kaksi mitalia, hopeaa Barcelonassa 1992 ja pronssia Los Angelesissa 1984. MM-kilpailuissa Kiina on osallistunut jokaiseen lopputurnaukseen vuodesta 1983 lähtien mitaleinaan hopea vuodelta 1994 ja pronssi vuodelta 1983. Aasian- mestaruuskilpailuissa ja Aasian kisoissa Kiina on voittanut kymmeniä mitaleita. Tunnetuimpiin Kiinan maajoukkuepelaajiin kuuluvat kaksinkertaiset olympiamitalistit Zheng Haixia, Liu Qing ja Cong Xuedi. == Lähteet == == Aiheesta muualla == * Kiinan koripallomaajoukkueprofiilit FIBA Luokka:Kiinan koripallo Luokka:Naisten koripallomaajoukkueet
Jeannette D. Ahonsou

Jeannette Délali Ahonsou (s. 1954 Lavie, Togo) on togolainen kirjailija. Hän on suorittanut tutkinnon englannista Beninin yliopistossa ja hän on eläkkeellä oleva englannin opettaja. Hän on julkaissut neljä kirjaa, joista kirjasta Une Longue Histoire hänelle myönnettiin Prix Littéraire France-Togo -palkinto vuonna 1996. == Tuotanto == * * * * == Lähteet == == Aiheesta muualla == * Virallinen verkkosivu Luokka:Togolaiset kirjailijat Luokka:Vuonna 1954 syntyneet Luokka:Elävät henkilöt
Bobby Byrd

Bobby Howard Byrd (15. elokuuta 1934 Toccoa, Georgia, Yhdysvallat – 12. syyskuuta 2007 Loganville, Georgia, Yhdysvallat) oli yhdysvaltalainen rhythm and bluesin ja soulin laulaja, lauluntekijä, musiikkituottaja sekä muusikko. Hän oli yhdessä James Brownin kanssa tärkeä soulin ja funkin kehittämisessä. Byrd aloitti uransa vuonna 1952 gospelyhtyeessä Gospel Starlightersissa, joka muutti nimensä The Avonsiksi vuonna 1953, The Five Royalsiksi vuonna 1954, The Flamesiksi vuonna 1955 ja lopulta The Famous Flamesiksi. Byrd pääsi postuumisti Rock and Roll Hall of Fameen vuonna 2012. ==Lähteet== Luokka:Afroamerikkalaiset Luokka:Rock and Roll Hall of Fame Luokka:Vuonna 1934 syntyneet Luokka:Vuonna 2007 kuolleet Luokka:Yhdysvaltalaiset baritonit Luokka:Yhdysvaltalaiset funkmuusikot Luokka:Yhdysvaltalaiset koreografit Luokka:Yhdysvaltalaiset kosketinsoittajat Luokka:Yhdysvaltalaiset laulaja- lauluntekijät Luokka:Yhdysvaltalaiset musiikkituottajat Luokka:Yhdysvaltalaiset pianistit Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Yhdysvaltalaiset tanssijat Luokka:Yhdysvaltalaiset urkurit
Lyypekin vapaakaupunki

Lyypekin vapaakaupunki () oli kaupunkivaltio vuosina 1226–1937 alueella, joka kuuluu nykyisin Saksan Schleswig-Holsteinin ja Mecklenburg-Etu-Pommerin osavaltioihin. == Historia == Lyypekki oli kuulunut vuosina 1201–1226 Tanskalle, jonka jälkeen Pyhän saksalais-roomalaisen keisarikunnan keisari Fredrik II teki siitä valtakunnankaupungin. Tällöin Lyypekki oli itsehallinnollinen ja sillä oli omat lakinsa sekä oma perustuslakinsa. Vuonna 1358 Hansaliitto teki Lyypekistä pääkaupunkinsa. 1400-luvun alkuun mennessä Lyypekistä oli tullut Pohjois-Saksan väkiluvultaan suurin kaupunki Kölnin vaaliruhtinaskunnan jälkeen 22 000 asukkaallaan. Lyypekki oli neutraali kolmikymmenvuotisen sodan aikana, mutta Ranskan vallankumoussotien ja Napoleonin sotien (1792–1815) aikana kaupungin talous tuhoutui, sillä se joutui kilpailevien suurvaltojen taloudellisten paineiden keskelle. Napoleon Bonaparte hajotti Pyhän saksalais-roomalaisen keisarikunnan vuonna 1806 ja liitti vuonna 1811 Lyypekin Ranskan ensimmäiseen keisarikuntaan. Lyypekki itsenäistyi vuonna 1813 ja vuonna 1815 Wienin kongressi vahvisti, että Lyypekki oli itsenäinen kaupunkivaltio. Lyypekki kuului vuosina 1815–1866 Saksan liittoon, vuosina 1866–1871 Pohjois-Saksan liittoon ja vuodesta 1871 Saksan keisarikuntaan. Kaupungin talous elpyi Elbe–Lyypekki-kanavan rakentamisen myötä vuonna 1900. Vuodesta 1226 kestänyt itsehallinnollinen asema loppui vuonna 1937, kun natsi-Saksa teki Lyypekistä osan Preussia. Toisessa maailmansodassa suuri osa historiallista keskustaa tuhoutui Britannian pommituksissa 28. maaliskuuta 1942, mutta alue entisöintiin sodanjälkeisessä uudelleenrakennuksessa. Sodan jälkeen kaupungin väkiluku kasvoi huomattavasti, kun Neuvostoliiton hyökkäystä paenneet 100 000 saksalaispakolaista saapuivat Lyypekkiin. == Katso myös == * Frankfurtin vapaakaupunki == Lähteet == Luokka:Kaupunkivaltiot Luokka:Lyypekin historia
Belgian yhdysvallat

Belgian yhdysvallat ( tai Verenigde Belgische Staten, , ) oli valtioliitto Etelä-Alankomaissa nykypäivän Belgian alueella, joka perustettiin Brabantin vallankumouksen jälkeen. Valtioliitto oli olemassa tammikuun ja joulukuun 1790 välillä. ==Lähteet== ==Aiheesta muualla== Luokka:Alankomaiden historia Luokka:Belgian historia Luokka:Euroopan entiset valtiot
Josefin Nilsson

Josefin Nilsson (22. maaliskuuta 1969 Alvare, När, Gotlanti – 29. helmikuuta 2016 Själsö, Gotlanti) oli ruotsalainen laulaja ja näyttelijä. Hän lauloi Ainbusk-yhtyeessä. Nilsson kuoli 46-vuotiaana joitain viikkoja lonkkanivelleikkauksen jälkeen kotonaan morfiinitablettien yliannostuksen aiheuttamaan sydämen vajaatoimintaan. Hänen sisarensa, laulaja Marie Nilsson Lindin mukaan kuolinsyytutkimuksessa kuolinsyyksi merkittiin itsemurha, joskin Nilsson Lind itse pitää myös vahinkoa mahdollisena selityksenä.Aino Oxblod: Systerns ord: Därför dog Josefin Nilsson Expressen 27.2.2020. Viitattu 26.12.2023. SVT:n vuonna 2019 esittämä dokumentti Josefin Nilssonin tarina (Josefin Nilsson – Älska mig för den jag är) herätti Ruotsissa suurta huomiota. Siinä kerrotaan, että tunnettu ruotsalainen näyttelijä, jonka kanssa Nilsson seurusteli, pahoinpiteli häntä raa’asti. Dramaten-teatteri, jossa tunnettu näyttelijä tuolloin työskenteli, joutui perumaan esityksiä.Tv- dokumentär om artisten Josefin Nilsson väcker starka reaktioner i Sverige, Svenska Yle 26.3.2019 Dokumentissa ei mainittu näyttelijän nimeä, mutta sosiaalisessa mediassa hänet tunnistettiin Örjan Rambergiksi. Ramberg syytti SVT:tä kunnianloukkauksesta, mutta Ruotsin oikeuskanslerin ratkaisun mukaan syytä esitutkinnan aloittamiseen ei ollut.https://www.dagensmedia.se/medier/rorligt/jk-utreder-inte-rambergs- fortalsanklagelse/ ==Lähteet== ==Aiheesta muualla== * Rambergs tystnad i Stjärnorna på slottet Expressen.se Luokka:Ruotsalaiset laulajat Luokka:Ruotsalaiset näyttelijät Luokka:Vuonna 1969 syntyneet Luokka:Vuonna 2016 kuolleet
Örjan Ramberg

Ralf Örjan Ramberg (s. 26. helmikuuta 1948 Johanneberg, Göteborg, RuotsiÖrjan ramber hittar mörka hemligheter. Sveriges Television) on ruotsalainen näyttelijä. Hän valmistui 1974 Malmön teatterikoulusta. Hän on ollut vuodesta 1977 Dramatenin näyttelijä, ja samana vuonna hän näytteli ensimmäisen elokuvaroolinsa elokuvassa Jack.Svensk filmdatabas Rambergilla on poika ruotsalaissyntyisen näyttelijän Lena Olinin kanssa.Lena Olin: Skilsmässan var så vansinnigt infekterad, Expressen ==Palkinnot== * Guldmasken sarjassa paras miesnäyttelijä (Gökboet), 1995 * O'Neill-stipendi, 2001 * Litteris et Artibus, 2009 ==Lähteet== ==Aiheesta muualla== * * Örjan Ramberg , Dramaten Luokka:Ruotsalaiset näyttelijät Luokka:Vuonna 1948 syntyneet Luokka:Elävät henkilöt
Jorma Mattila

Jorma Mattila -nimisiä henkilöitä ovat: * Jorma Mattila (1911–1981), maantieteilijä, kanslianeuvos ja pääsihteeri * Jorma Mattila (1913–1997), kuvataiteilija
Nokia 3.1

Nokia 3.1 on HMD Globalin toukokuussa 2018 julkistama älypuhelin. Puhelin on Nokia 3:n seuraaja ja sen suositushinta oli Suomessa muistin määrästä riippuen 159 tai 189 euroa. Puhelimessa on kahdeksanydinprosessori ja 5,2 tuuman näyttö. Tallennustilaa on valittavana 16 tai 32 gigatavua ja keskusmuistia kaksi tai kolme gigatavua. Tallennustila on laajennettavissa enintään 128 gigatavun microSD-kortilla. Takakameran tarkkuus on 13 megapikseliä ja etukameran kahdeksan megapikseliä. Akun kapasiteetti on 2 990 milliampeerituntia. Käyttöjärjestelmänä oli julkaisuhetkellä Android 8.0 Oreo. Keväällä 2019 puhelin sai päivityksen Android 9 Pie -versioon ja syksyllä 2020 Android 10 -versioon. == Lähteet == == Aiheesta muualla == *Valmistajan tuotesivut 3.1 3.1 Luokka:Android-pohjaiset laitteet Luokka:Vuoden 2018 matkapuhelimet Luokka:Kosketusnäytölliset älypuhelimet